Picu de Penouta

El picu de Penouta, enclaváu na fastera norte del conceyu asturianu de Bual, na llende ente esti y el d'El Franco, ye'l cumal de la sierra homónima. Tien el so vértice xeodésicu a 901 m sobre'l nivel de la mar. Asítiase un poco al norte del afloramientu del plutón graníticu de Bual, dientro de la so corona metamórfica. El cumal de la sierra ye redondeáu, pero nel picu y na so rodiada vense estratos pizarrosos perinclinaos (más de 60º) y con formes picudes perllamatives, como les que formen As Penas d'Urdieira. Al picu apórtase pela pista que, saliendo de la AS-22, va hacia los repetidores de televisión instalaos na sierra.

 Bibliografía
 Rodríguez Muñoz, Javier (dir.), Enciclopedia del paisaje de Asturias. Uviéu, Editorial Prensa Asturiana, 2003. 

 Referencies 

 Enllaces esternos 

Categoría:Bual
Categoría:Montes d'Asturies